ഝാര്ഖണ്ഡിലെ ജഡ്ജിയുടെ ദുരൂഹ മരണം രണ്ട് പേര് അറസ്റ്റില് ദില്ലി: ജാര്ഖണ്ഡിലെ ധന്ബാദില് അഡിഷണല് ജില്ലാ ജഡ്ജി ദുരൂഹ സാഹചര്യത്തില് മരിച്ച സംഭവവുമായി ബന്ധപ്പെട്ട് രണ്ട് പ്രതികള് അറസ്റ്റില്. ജഡ്ജിയെ ഇടിച്ചിട്ട വാഹനത്തിന്റെ ഡ്രൈവറും സഹായിയുമാണ് അറസ്റ്റിലായത്. സംഭവത്തില് എ.ഡി.ജി.പിയുടെ നേതൃത്വത്തില് പ്രത്യേക സംഘം രൂപീകരിച്ചാണ് അന്വേഷണം. ഝാര്ഖണ്ഡിലെ ധന്ബാദില് ജില്ലാ ജഡ്ജി ദുരൂഹ സാഹചര്യത്തില് വാഹനം ഇടിച്ച് മരിച്ച സംഭവത്തില് കൊലപാതകത്തിന് കേസ് രജിസ്റ്റര് ചെയ്തു. ഹൈക്കോടതി ജഡ്ജിയുടെ മേല്നോട്ടത്തിലാകും പ്രത്യേക സംഘത്തിന്റെ അന്വേഷണം. 28072021 ബുധനാഴ്ച പുലര്ച്ച അഞ്ചുമണിയോടെ ധന്ബാദിലെ മജിസ്ട്രേറ്റ് കോളനിക്ക് സമീപത്തായിരുന്നു ഈ സംഭവം. പ്രഭാത വ്യായാമത്തിന് ഇറങ്ങിയ ധന്ബാദ് അഡീഷണല് സെഷന്സ് ജഡ്ജി ഉത്തം ആനന്ദിനെ ഒരു ഓട്ടോറിക്ഷ ഇടിച്ചുവീഴ്ത്തുകയായിരുന്നു. Read Also: ജാര്ഖണ്ഡിലെ ജഡ്ജിയുടെ മരണം കൊലപാതക്കേസ് രജിസ്റ്റര് ചെയ്തു ഇടിച്ച ഓട്ടോ കസ്റ്റഡിയില് Read Also: ജാര്ഖണ്ഡ് ജഡ്ജിയുടെ മരണത്തില് നടുക്കവും രോഷവും രേഖപ്പെടുത്തി സുപ്രീം കോടതി ചീഫ് ജസ്റ്റിസ് എന്.വി. രമണ സ്വതന്ത്ര അന്വേഷണം വേണമെന്ന് നേരത്തെ സുപ്രീംകോടതി ചീഫ് ജസ്റ്റിസ് എന്.വി.രമണ നിര്ദ്ദേശിച്ചിരുന്നു. വാഹനം ഇടിച്ച് കൊലപ്പെടുത്തിയതാണെന്ന് സംശയിക്കാവുന്ന ഞെട്ടിക്കുന്ന വീഡിയോ ദൃശ്യങ്ങള് പുറത്തുവന്നതിന് പിന്നാലെയാണ് കോടതി ഇടപെടല്.